RRR ಸುದ್ದಿ :ಆಲಿಯಾ ಸಿಬ್ಬಂದಿಯ ದಿನದ ಖರ್ಚು ಕೇಳಿದ್ರೆ ಶಾಕ್ ಆಗ್ತೀರಾ..!? ರಾಜಮೌಳಿ ಸಾರಥ್ಯದ ಆರ್ಆರ್ಆರ್ ಸಿನಿಮಾದ ಶೂಟಿಂಗ್ ಭರದಿಂದ ಸಾಗುತಿದೆ. ನಿನ್ನೆಯಷ್ಟೇ ಬಾಲಿವುಡ್ ಬೆಡಗಿ ಆಲಿಯಾ ಭಟ್ ಚಿತ್ರತಂಡವನ್ನು ಸೇರಿಕೊಂಡಿದ್ದು, ಈ ಬಗ್ಗೆ ನಿರ್ದೇಶಕ ರಾಜಮೌಳಿ, ಆಲಿಯಾ ಜೊತೆ ಇರುವ ಫೋಟೋ ಹಂಚಿಕೊಂಡಿದ್ದು, ಇದೀಗ ಎಲ್ಲಡೆ ವೈರಲ್ ಆಗುತ್ತಿದೆ. ಇದರ ಬೆನ್ನಲ್ಲೇ ಆಶ್ಚರ್ಯಕರ ಸುದ್ದಿಯೊಂದು ಹೊರ ಬಿದ್ದಿದೆ. ಈಗಾಗಲೇ ನಟಿ ಆಲಿಯಾ ಭಟ್ ಆರ್ಆರ್ಆರ್ ಚಿತ್ರೀಕರಣದಲ್ಲಿ ಪಾಲ್ಗೊಳ್ಳಲು ಹೈದ್ರಾಬಾದ್ಗೆ ತಲುಪಿದ್ದಾರೆ. ಇವರ ಜೊತೆ ಹತ್ತು ಜನ ಸಹಾಯಕರು ಬಂದಿದ್ದಾರೆ. ಈ ಸಹಾಯಕರಿಗೆ ಒಂದು ದಿನಕ್ಕೆ ಚಿತ್ರ ತಂಡ ಬರೋಬ್ಬರಿ ಒಂದು ಲಕ್ಷ ಹಣವನ್ನು ಖರ್ಚು ಮಾಡುತ್ತಿದೆಯಂತೆ. ಆಶ್ಚರ್ಯ ಆದ್ರೂ ಈ ಸುದ್ದಿ ನಿಜ. ಈಗ ನಟಿ ಆಲಿಯಾ ಜೊತೆ 4 ಜನ ಬೌನ್ಸರ್ಸ್, ಓರ್ವ ಹೇರ್ ಸ್ಟೈಲಿಸ್ಟ್, 1 ಕಾಸ್ಟ್ಯೂಮ್ ಅಸಿಸ್ಟಂಟ್, 1 ಮ್ಯಾನೇಜರ್, 1 ಪರ್ಸನಲ್ ಡ್ರೈವರ್ ಹಾಗೂ ಆಲಿಯಾಳ ಆಹಾರ, ವಸತಿ ಖರ್ಚು, ಸಂಭಾವನೆ ನೋಡಿಕೊಳ್ಳಲು ಇನ್ನೊಬ್ಬ ಹೈದರಾಬಾದ್ಗೆ ಬಂದಿಳಿದಿದ್ದಾರೆ. ಆಲಿಯಾ ಜೊತೆ ಬಂದಿರುವ ಸಹಾಯಕರಿಗೆ ಒಂದು ದಿನದ ಖರ್ಚು ಒಂದು ಲಕ್ಷ ಬರುತ್ತಿದೆಯಂತೆ. ಈ ಎಲ್ಲಾ ಸಹಾಯಕರು ಇದೀಗ ಹೈದ್ರಾಬಾದ್ನ ಸ್ಟಾರ್ ಹೋಟೆಲ್ನಲ್ಲಿದ್ದು, ಆಲಿಯಾಳ ಆಗುಹೋಗುಗಳನ್ನು ನೋಡಿಕೊಳ್ಳುತ್ತಿದ್ದಾರೆ. ಆಲಿಯಾ ಭಟ್ ಆರ್ಆರ್ಆರ್ ಸಿನಿಮಾದಲ್ಲಿ ಸೀತಾ ಪಾತ್ರಕ್ಕೆ ಬಣ್ಣ ಹಚ್ಚುತ್ತಿದ್ದು, ರಾಮ್ ಚರಣ್ ಜೋಡಿಯಾಗಿ ನಟಿಸುತ್ತಿದ್ದಾರೆ.